เรื่องร้องเรียน: มีร้านค้าบริเวณตลาดคลองเตย เส้นถนนสุนทรโกษา  โดยปกตินั้นจะเดินผ่านเส้นทางนี้เกือบทุกวัน  และได้สังเกตุเห็นร้านค้าขายปลาย่าง และลูกชิ้นปิ้ง โดยร้านนั้นตั้งอยู่ริมถนนสุนทรโกษา บริเวณตลาดคลองเตย ใกล้ๆกับวินมอร์เตอร์ไซรับจ้าง ได้ตั้งร้านค้าออกมารุกล้ำพื้นที่ถนน โดยปกติที่เคยสังเกตุจากการเดินผ่านหน้าร้านนี้เป็นประจำ พื้นที่ของร้านค้าจะมีขนาดเล็ก โดยบริเวณหลังร้านสามารถยืนขายของได้เท่านั้น ไม่สามารถตั้งตู้เย็นหรือกระติกน้ำแข็ง(ที่ด้านหลังร้านมีพื้นที่แค่พอนั่งขายของเท่านั้น) และด้วยความที่เป็นบริเวณพื้นที่สาธารณะ จะไม่สามารถสร้างสิ่งปลูกสร้าง หลังคาเป็นการถาวรได้ แต่เมื่อวันศุกร์ที่ 4 สิงหาคม 2566 ที่ผ่านมา ได้ไปตลาดคลองเตย และเห็นว่าร้านค้าที่กล่าวถึงนี้ ได้ตั้งแผงขายของออกมารุกล้ำพื้นที่ของถนน และพื้นที่สาธารณะ ประมาณ 1 - 1.5 เมตร เพราะล่าสุดทางร้านสามารถนำกระติ๊กน้ำแข็ง และตู้เย็นมาตั้งไว้หลังร้าน ทั้งยังได้สร้างหลังคาแบบถาวร ทำให้เกิดการรุกล้ำพื้นที่ถนน และพื้นที่สาธารณะ โดยบริเวณดังกล่าวอยู่ภายใต้การดูแลของเทศกิจเขตคลองเตย    จึงอยากขอให้ทางผู้เกี่ยวข้องเร่งดำเนินการตักเตือนร้านค้า โดยขยับพื้นที่ค้าขายเข้าไปด้านใน เพื่อไม่ให้รุกล้ำพื้นที่ถนน และพื้นที่สาธารณะ
การดำเนินการของเจ้าหน้าที่: สำนักงานเขตคลองเตย โดยฝ่ายเทศกิจ ตรวจสอบเหตุร้องเรียน ร่วม จนท.ตลาดคลองเตย 1 เมื่อวันที่ 7 สิงหาคม 2566 เวลา 10.00 น.กรณีร้านค้าขายปลาย่าง และลูกชิ้นปิ้ง ตั้งวางรุกล้ำพื้นที่ถนน และสร้างสิ่งปลูกสร้างถาวร โดยขณะตรวจสอบพบมีการสร้างสิ่งปลูกสร้างถาวรและตั้งวางกีดขวางทางสัญจร  จึงได้ ปชส.ให้ดำเนินการแก้ไขรื้อถอนสิ่งปลูกสร้างออก พร้อมได้จัดระเบียบร้านค้ามิให้ตั้งวางกีดขวางทางสัญจร เพื่อให้ ปชช.สัญจรได้สะดวก ซึ่งทางสำนักงานเขตคลองเตย ได้ ปชส.ให้ผู้ค้าหยุดทำการค้าในวันพุธที่ 16 ส.ค.66 เพื่อดำเนินการจัดระเบียบพื้นที่ดังกล่าว ให้เป็นระเบียบเรียบร้อย และสวยงาม ไม่มีลักษณะกีดขวางทางสัญจร ทั้งนี้จักดำเนินการตรวจสอบ กวดขัน ตามอำนาจหน้าที่ต่อไป ขอขอบคุณสำหรับข้อมูลที่แจ้งครับ
ความเห็นของผู้แจ้ง: ขอบคุณมากๆเลยค่ะ รบกวนช่วยติดตามการแก้ไขในวันที่ 16 สิงหาคม 2566 ด้วยนะคะ และถ้าเป็นไปได้ เมื่อทางร้านค้าขยับที่เข้าด้านในแล้ว ขอรบกวนให้ทางเขตช่วยตีเส้นกำหนดเขต เพื่อกันปัญหาในอนาคตค่ะ      ทางเจ้าหน้าที่ที่เกี่ยวข้องทุกฝ่าย ทำงานได้ดีมากๆ รวดเร็วมากๆ เป็นที่พึ่งของประชาชนอย่างแท้จริง  ถ้ามีดาวให้ได้มากกว่านี้ จะให้เลยค่ะ  เก่งกันมากๆเลยค่ะ  ขอบคุณมากๆเลยนะคะ
พื้นที่: แขวงคลองเตย เขตคลองเตย กรุงเทพมหานคร